als_Latn dik_Latn sag_Latn
Bayern i Mynihut përballet sot në orën 20:30 me Raya Casablanca në stadiumin “Marakech” të Marokut në finalet e Kupës së Botës për klube, në përpjekje për të rrëmbyer një tjetër trofe në një sezon të jashtëzakonshëm. Bavarezët nuk e kanë fituar asnjëherë Kupën e Botës për klube, por kanë arritur të çojnë në shtëpi dy kupa interkontinentale në 76-ën kundër Kruzierios dhe në vitin 2001 ndaj Boka Juniors. Skuadra e Guardioles për të arritur në finale eleminoi kinezët e Guangzhou Evergrande ndërsa Raya Casablanka në mënyrë surprizë brazilianët e Aletico Mineiro. Është hera e dytë që nga viti 2000 që finalja e Kupës së Botës nuk diskutohet mes një skuadre evropiane dhe një amerikano-jugore. Pep Guardiola pritet të luajë në këtë sfidë më një skemë 4-1-4-1 me një pyke të vetme Manxhukic, ndërsa prapa krahëve të tij Riberi, Tiago, Alkantara, Myller dhe Toni Kros.
als_Latn